American Depositary Receipt

American Depositary Receipt (lyh. ADR) on yhdysvaltalainen talletustodistus, joka vastaa tiettyä määrää jotakin muunmaalaista osaketta. Yhdysvaltalaisissa pörsseissä käydään kauppaa ulkomaisten yhtiöiden osakkeilla ADR-muodossa. Esimerkiksi yhtä Nokian osaketta vastaava ADR-todistus on listattuna New Yorkin pörssissä. 

Vastaavia järjestelyjä on myös muissa maissa, esimerkiksi Suomessa Arvopaperikeskus otti 1999 käyttöön FDR-talletustodistukset (Finnish Depositary Receipt) ulkomaisten yhtiöiden listaamiseksi Helsingin pörssiin.

Lähteet

Osakemarkkinat
Yhdysvaltain talous